Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8060

39. (a Tanács 2006 február 20-án fogadta el) 2006 július 17 2006 november 23. Előszó Történeti háttér A Repülési és Légiforgalmi Irányítási Szabályok (RAC) munkacsoport első ülésszakán 1945 októberében ajánlásokat tett a légiforgalmi irányító szolgálatok előírásaira és ajánlott gyakorlati eljárásaira. Ezeket az akkor működő Léginavigációs Bizottság áttanulmányozta, a Tanács 1946 február 25-én jóváhagyta. Ezeket az 1946 februárjában kiadott Doc 210 – RAC/104 kiadvány második részében „Előírások és ajánlott gyakorlati Eljárások – Repülési Szabályok” címen tették közzé. A RAC munkacsoport 1946 decembere és 1947 januárja között megtartott második ülésszakán felülvizsgálta a Doc 2010-et és ajánlásokat tett közzé a repülési szabályokat érintő nemzetközi szabványokra és ajánlott gyakorlatokra. Ezt a Tanács a Nemzetközi Polgári Repülési Egyezmény (Chicago 1944.) 37. cikkelye alapján az Egyezmény 2. Függelékeként (a továbbiakban 2. Annex) mint nemzetközi szabványok és ajánlott gyakorlatok elfogadta és a Nemzetközi Repülési Szabályok kiadvány 1948 szeptember 15-én hatályba lépett. A Tanács 1951 november 27-én jóváhagyta a 2. Annex teljesen új szövegezésű változatát, amely a továbbiakban ajánlott gyakorlatokat nem tartalmazott. Az így módosított 2. Annex nemzetközi 2007/70/II. szám előírásai 1952 április 1-én léptek hatályba és 1952 szeptember 1-től voltak alkalmazhatók. Az egymást követő módosításokat az A. táblázat tartalmazza, jelezve a lényeges témaköröket, valamint a Tanács általi elfogadási, a hatályba lépési és az alkalmazhatósági időpontokat is. Alkalmazhatóság A jelen kiadványban található nemzetközi szabványokat és ajánlott gyakorlatokat a 11. Annex rendelkezéseivel együttesen szabályozzák a „Légiközlekedési Szolgálatok Eljárásai – Repülési szabályok és Légiforgalmi szolgálatok” valamint a „Körzeti Kiegészítő Eljárások – Repülési szabályok és Légiforgalmi szolgálatok” alkalmazását, amely utóbbi kiadványban a körzeti alkalmazáshoz szükséges kiegészítő eljárásokat teszik közzé. Nyílt tenger feletti repülés Megjegyzendő, hogy a 2. Annex 1948 áprilisában történt elfogadása alkalmával és ennek 1951 novemberi módosításakor a Tanács úgy határozott, hogy az Egyezmény 12. cikkelye értelmében az Annex A légijármű közlekedés és repülés végrehajtása szabályai vonatkozásában jogszabálynak minősül és ezért a nyílt vizek felett ezek az előírások kivétel nélkül alkalmazandók. A nyílt vizek felett üzemelő légijárművek feletti fennhatósággal foglalkozó 14. számú módosítás 1972 november 15-én történt elfogadásakor a Tanács hangsúlyozta, hogy a módosításokat kizárólag azért adja ki, hogy ezzel növeljék a repülés biztonságát és megfelelő légiforgalmi szolgálatot biztosítsanak a nyílt vizek felett üzemelő légijárművek számára. A módosítás semmiféle formában nem érinti a lajstromozó államnak a légijármű feletti törvényes jogait vagy az Egyezmény 12. cikkelye értelmében a szerződő államok repülési szabályok betartására vonatkozó felelősségét. A szerződő államok tevékenysége Az eltérések jelentése Felhívjuk a szerződő államok figyelmét az Egyezmény 38. cikkelyéből adódó azon kötelezettségükre, hogy a szerződő állam értesítse a Szervezetet bármely eltérésről, amely saját országos előírásai és gyakorlata illetve a jelen Annex nemzetközi előírásai és ennek bármely módosítása között van. Felkérjük továbbá a szerződő államokat, hogy az ilyen értesítést terjesszék ki valamennyi olyan eltérésre is, amely a jelen Annex-ben található ajánlott gyakorlati eljárásokat és ezek bármely módosítását érinti, amennyiben ezen eltérések a légiközlekedés biztonsága szempontjából lényegesek. Ezen felül kérjük, hogy a szerződő államok folyamatosan tájékoztassák a Szervezetet bármilyen jövőbeni eltérésről valamint a korábbiakban jelzett eltérés megszűnéséről. A jelen Annex minden egyes módosításának elfogadása után külön az eltérésekről szóló értesítést kérő levelet küldünk majd minden szerződő államnak. Felhívjuk a szerződő államok figyelmét a 15. Annex rendelkezéseire, amelynek alapján saját országos szabályaik és gyakorlatuk valamint a vonatkozó ICAO előírások és ajánlott gyakorlati eljárások közötti eltérésekről szóló tájékoztatásaikat az Egyezmény 38. cikkelyében előírt kötelezettségük mellett a Légiforgalmi Tájékoztató Szolgálat útján is tegyék közzé. A tájékoztatások továbbítása és közzététele A jelen Annex-ben ismertetett nemzetközi szabványok és ajánlott gyakorlatok alapján biztosított – a légijárművek üzemeltetését érintő létesítmények, szolgálatok és eljárások létrehozását illetve megszüntetését – a 15. Annex előírásainak megfelelően jelentsék be. Az Annex szövegének alkalmazása az országos előírásokban A Tanács 1948 április 13-án elfogadta azt a határozatot, amelyben felhívják a szerződő államok figyelmét saját országos, nemzeti előírásaikban a szabályozó jellegű ICAO előírások pontos nyelvezetének lehetőség szerint azonos alkalmazásának kívánatosságára, továbbá hogy az államok 2007/70/II. szám jelezzék a nemzetközi szabványoktól és ajánlott gyakorlatoktól való eltéréseket, ismertetve azokat az országos előírásokat, amelyek a légiközlekedés biztonsága és rendszeressége szempontjából fontosak. Ahol ez lehetséges, a jelen Annex előírásait úgy fogalmaztuk meg és tettük közzé, hogy ezzel megkönnyítsük az országos jogszabályokba lényeges szövegi módosítás nélkül történő átvételüket. Az Annex részeinek jogállása Az Annex a következő részekből áll, de nem feltétlenül szükséges, hogy minden rész megtalálható legyen minden egyes Annexben. Az egyes részek jogállása a következő:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes